31991D0042
L 023/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 януари 1991 година
за определяне на критериите, приложими при изготвянето на планове за овладяване на извънредни ситуации при борбата с болестта шап, в приложение на член 5 от Директива 90/423/ЕИО на Съвета
(91/42/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/423/ЕИО на Съвета от 26 юни 1990 г. за изменение на Директива 85/511/ЕИО относно въвеждане на мерки на Общността за борба с болестта шап, Директива 64/432/ЕИО относно проблеми, свързани със здравето на животните, които засягат търговията в Общността с говеда и свине, и Директива 72/462/ЕИО относно санитарните и ветеринарно-медицинските проблеми при внос на животни от рода на едрия рогат добитък и свине, както и на прясно месо или месни продукти от трети страни (1), и по-специално член 5 от нея,
като има предвид, че член 5, параграф 2 от Директива 90/423/ЕИО предвижда, че Комисията определя критериите, които следва да се прилагат при съставянето на национални планове за овладяване на извънредни ситуации;
като има предвид, че посочените критерии трябва да установят гаранции за това, че националните планове за овладяване на извънредни ситуации, представени от държавите-членки на Комисията, предвиждат мерки за бързо и ефективно ликвидиране на болестта в случай на избухване на епидемия от шап;
като има предвид, че е желателно Комисията, при необходимост, да приеме обяснителни бележки относно горепосочените критерии;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
За да бъдат одобрени съгласно мярката, предвидена в член 5, параграф 4 от Директива 90/423/ЕИО, плановете за овладяване на извънредни ситуации, представени от държавите-членки пред Комисията, трябва да отговарят на критериите, определени в приложението.
Член 2
1. Комисията може да приема препоръки, които да съдържат обяснителни бележки относно критериите, предвидени в приложението.
2. Комисията публикува препоръките, посочени в точка 1.
Член 3
Адресати на настоящото решение са държавите членки.
Съставено в Брюксел на 8 януари 1991 година